钦定古今图书集成/理学汇编/文学典/第007卷 > 周密齐东野语 > 《文章同一机括》
## 钦定古今图书集成/理学汇编/文学典/第007卷 > 周密齐东野语 > 《文章同一机括》

李德裕《文章论》云：“文章当如千兵万马，风恬雨霁，寂
无人声。”黄梦升《题兄子庠之辞》云：“子之文章，电激雷
震，雨雹忽止，閴然泯灭。”欧公喜诵之，遂以此语作《祭
苏子美文》云：“子之心胸，蟠屈龙蛇，风云变化，雨雹交
加，忽然挥斥，霹雳轰车。人有遭之，心惊胆破，震汗如
麻，须臾霁止，而四顾山川草木，开发萌芽。子于文章”，
雄豪放肆有如此者，吁！可怪耶！东坡《跋姜君弼课策》
亦云：“云兴天际，欻然车盖。凝卢未舜，弥漫霮䨴。惊雷
出火，乔木糜碎，般地爇空，万夫皆废。霤练四坠，日中
见沬，移晷而收，野无完块。”张文潜《雨望赋》云：“飘风击
云，奔，旷万里一蔽，率然如百万之卒，赴敌骤战兮，车
旗崩腾而矢石乱至也。已而馀飘既定，盛怒已泄，云
逐逐而散归，纵横委乎天末。”又如战胜之兵，整旗就
队，“徐驱而回归兮，杳然惟见夫川平而野阔”，皆同此
一机括也。